# סיום ש"ס משניות

עוקצין ג,יב - אמר רבי יהושע בן לוי, עתיד הקדוש ברוך הוא להנחיל לכל צדיק וצדיק שלש מאות ועשרה עולמות, שנאמר (משלי ח), להנחיל אהבי יש ואצרתיהם אמלא.

[\*](http://he.wikisource.org/wiki/%D7%9E%D7%A9%D7%A0%D7%94_%D7%A2%D7%95%D7%A7%D7%A6%D7%99%D7%9F_%D7%92_%D7%99%D7%91#.D7.9E.D7.A1.D7.95.D7.A8.D7.AA_.D7.97.D7.9B.D7.9E.D7.99.D7.9D)אמר רבי שמעון בן חלפתא, לא מצא הקדוש ברוך הוא כלי מחזיק ברכה לישראל אלא השלום, שנאמר (תהלים כט), יי עז לעמו יתן יי יברך את עמו בשלום [טו](http://he.wikisource.org/wiki/%D7%9E%D7%A9%D7%A0%D7%94_%D7%A2%D7%95%D7%A7%D7%A6%D7%99%D7%9F_%D7%92_%D7%99%D7%91#.D7.A2.D7.99.D7.A7.D7.A8_.D7.AA.D7.95.D7.99.D7.98_.D7.98.D7.95).

* נשאל 2 שאלות –
	+ מה הקשר בין שני המאמרים הללו?
	+ מדוע הם מתאימים לסיום המשנה?
* בתור התחלה נבין את שני המאמרים:
	+ **"להנחיל לכל צדיק וצדיק 310 עולמות ..."** – תויו"ט - "לכל צדיק וצדיק – נ"ל לומר בין האוסר, ובין המתיר. וזה ג"כ טעם יפה לסמוך מאמר זה בסיום המשנה, לומר שגם שניהם החולקים, הואיל וכוונתם לשם שמים, אוהבים הם. כך נ"ל".
	+ **"לא מצא הקב"ה כלי מחזיק ברכה לישראל ..."** – תויו"ט – "אמר רבי שמעון בן חלפתא – וענין עוז מורה על חזוק. ומסיים יברך את עמו בשלום. וסיפא פירושא דרישא. ה' עוז וחוזק ירצה ליצן לעמו, ומה עשה ברכם בשלום, שזהו חזוק. ומבואר הוא בעצמו שכל הברכות שבעולם אינן מתקיימין אם אין שלום"
* עכשיו השאלה מה הקשר בין המאמרים? ראינו שכל אחד שעוסק בתורה, האוסר והמתיר, החכמים החולקים, כולם זוכים לשכר. כמו כן ראינו שהשלום הוא הכלי שמחזיק את הברכה ומאפשר לשכר הזה להתקיים.
* השאלה היא האם קיים קשר נוסף? האם יש קשר בין המחלוקת לשלום? מהו אותו שלום שיש לשאוף אליו ושהוא מחזיק ברכה?
* אנו אומרים **"אמר רבי אלעזר, אמר רבי חנינא, תלמידי חכמים מרבים שלום בעולם, שנאמר וכל בניך לימודי ה' ורב שלום בניך. אל תקרי בניך אלא בוניך."**
* אומר על כך הרב קוק – ברכות ס"ד -
יש טועים שחושבים, שהשלום העולמי לא יבנה כי-אם ע"י צביון אחד בדיעות ותכונות, ואם כך כשרואים תלמידי חכמים חוקרים בחכמה ודעת תורה, על ידי המחקר מתרבים הצדדים והשיטות, חושבים שבזה הם גורמים למחלוקת והפך השלום.
ובאמת אינו כן, כי השלום האמיתי אי אפשר שיבוא לעולם כי אם דווקא על ידי הערך של רבוי השלום.
הרבוי של השלום הוא, שיתראו כל הצדדים וכל השיטות, ויתבררו איך כולם יש להם מקום, כל אחד לפי ערכו, מקומו ועניינו...
ורב שלום בניך, לא אמר גדול שלום בניך, שהיה מורה על ציור גוף אחד גדול, שאז היו הדברים מתאימים לאותו הרעיון המדומה, שהשלום הוא צריך דוקא לדברים אחדים ושיווי רעיונות, שזה באמת מגרע כח החכמה והרחבת הדעת, כי אור הדעת צריך לצאת לכל צדדיו, לכל הפנים של אורה שיש בו, אבל הריבוי הוא רב שלום בניך, אך תקרי בניך אלא בוניך, כי הבנין יבנה מחלקים שונים, והאמת של אור העולם תבנה מצדדים שונים ומשיטות שונות, שאלו ואלו דברי אלוקים חיים, מדרכי עבודה והדרכה וחינוך שונים, שכל אחד תופס מקומו וערכו."
... הטוב הנאסף מתוך כלי השלום, שהוא מחזיק הברכה, ה' עוז לעמו יתן, יתן להם חיים מלאים ענין, שהוא העוז, וכשהחיים מלאים ענין, מלאים הם צדדים רבים, ונבנים מהרכבות של כחות רבים, על כן זאת היא ברכת השלום האמתית הבאה מן העוז. ה' יברך את עמו בשלום.
וברכת השלום, הבאה עם העוז, היא השלום של התאחדות כל ההפכים אבל צריך שימצאו הפכים, כדי שיהיה מי שיעבוד ומה שיתאחד, ואז הברכה ניכרת, על ידי הכח של אלו ואלו דברי אלוקים חיים".
* וזה גם נוסח הקדיש:

**: "יְהֵא שְׁלָמָא רַבָּא מִן שְׁמַיָּא וְחַיִּים טובִים עָלֵינוּ וְעַל כָּל יִשְׂרָאֵל. וְאִמְרוּ אָמֵן.".** כלומר: "יהי שלום רב מן השמים וחיים טובים עלינו ועל כל ישראל ואמרו אמן". עיקר הבקשה בארמית הוא "שלום רב", כלומר: "הרבה שלום". קשה להבין את משמעות הבקשה. המלה "שלום" נגזרת ממושג השלמות, ולכן לא ברור האם יש מעט שלמות, ואיזו משמעות יש להרבה שלמות. נוסח דומה נמצא גם בתהילים**: "שָׁלום רָב לְאהֲבֵי תורָתֶךָ וְאֵין לָמו מִכְשׁול".** גם מזמור זה משתמש בביטוי "ריבוי שלום" המובטח לאוהבי התורה, וגם בו אין הסבר או פירוש נוסף לעניין זה.

שלום, בניגוד למקובל, אינו תיאור מצב בלבד, אלא תהליך בו נדרשים יותר ויותר מרכיבים להצטרף לשלמות אחת, הולכת וגדלה. שלום המכיל יותר מרכיבים הוא שלום רב, גדול וחשוב יותר משלום המכיל חלק אחד בלבד.

* המשנה מדגישה את השכר של כל צדיק, של כל דעה, של כל גישה ואומרת שהחיבור הזה הוא בעצם השלום.
* זה גם היה הייחוד של אבא – היכולת לחבר בין אנשים בעלי דעות שונות, בעלי גישות שונות. **מאוד מודגש בבית עם הילדים שלו.** באמצעות החיוך והאופטימיות שלו, והאמונה הפשוטה בטוב האנשים שפגש הוא ידע להפגיש ולגשר ולייצר "שלום רב".